โรงเรียนประสาทวิทยาคาร

**โรงเรียนประสาทวิทยาคาร** เป็นโรงเรียนมัธยมศึกษาขนาดใหญ่พิเศษในอำเภอปราสาท จังหวัดสุรินทร์ ประเภทสหวิทยา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติโรงเรียน
โรงเรียนประสาทวิทยาคาร  เป็นโรงเรียนมัธยมขนาดใหญ่พิเศษและเป็นโรงเรียนมัธยมที่มีขนาดใหญ่เป็นอันดับที่3ของจังหวัด รองจากโรงเรียนสุรวิทยาคารและโรงเรียนสิรินธร ได้รับการอนุมัติจัดตั้งขึ้นเมื่อวันที่ 18 พฤษภาคม 2513 ในสมัยรัฐบาลเผด็จการทหาร จอมพลถนอม กิตติขจร โดยมี ศาสตราจารย์ สุกิจ นิมมานเหมินท์ เป็นรัฐมนตรีว่าการกระทรวงศึกษาธิการในรัฐบาลทหารเผด็จการ โดยตั้งใจเพื่อขยายโอกาสทางการศึกษาให้ชาวอำเภอปราสาทและอำเภอใกล้เคียง ได้ศึกษาต่อในระดับที่สูงขึ้น โดยไม่ต้องเสียเวลาเดินทางไปเรียนในตัวจังหวัดที่ห่างเกือบ 30 กิโลเมตร  ซึ่งก่อตั้งในบริเวณสนามบินอำเภอปราสาทเดิม เปิดสอนแบบสหศึกษา  มีนายยนต์  นามวัฒน์ รักษาการในตำแหน่งครูใหญ่และอาศัยโรงเรียนปราสาทเป็นที่เรียนชั่วคราว

ปัจจุบันโรงเรียนประสาทวิทยาคาร นับเป็นโรงเรียนมัธยมหนึ่งในสามของจังหวัดที่มีนักเรียนมากถึง 3,000 คนขึ้นไป มีจำนวนถึง 3,161 คน เป็นลำดับที่สามรองจากโรงเรียนสุรวิทยาคารและโรงเรียนสิรินธรตามลำดับ 

*พ.ศ. 2514      ได้รับงบประมาณก่อสร้างอาคารไม้ 2  ชั้น  4  ห้องเรียน  1  หลัง บ้านพักครู  1 หลัง  จึงได้ย้ายนักเรียนจากโรงเรียนปราสาทมาเรียนในสถานที่ปัจจุบัน  
กรมสามัญศึกษาได้แต่งตั้งให้นายบุญสิทธิ์ ศรีตุลานุกต์  เป็นครูใหญ่
*พ.ศ. 2515      ได้งบประมาณก่องสร้าง อาคารเรียน ค.ส.ล. 216 จำนวน 1 หลัง บ้านพักครู 3 หลัง ส้วม 1 หลัง
*พ.ศ. 2516      ได้งบประมาณก่อสร้างบ้านพักครู 2 หลัง บ้านพักนักการ 1 หลัง ส้วม 1 หลัง
*พ.ศ. 2517      ได้รับคัดเลือกให้อยู่ในโครงการ ค.ม.ภ. 1 รุ่น 3
*พ.ศ. 2518      โครงการ ค.ม.ภ. ได้ส่งอาจารย์ใหญ่และผู้ช่วยไปศึกษาดูงานที่ประเทศแคนาดา
*พ.ศ. 2519      โรงเรียนได้รับงบประมาณ 10 ล้านบาท ก่อสร้างอาคารเรียนตึก 3 ชั้น หอประชุม โรงอาหาร ค.ม.ส. เป็นปีแรก มีนายวิจิตร คำทอง มาดำรงตำแหน่งอาจารย์ใหญ่
*พ.ศ. 2522      นายสุพิทย์ จรัญญานนท์ มารักษาการอาจารย์ใหญ่
*พ.ศ. 2523      วันที่ 9 พฤษภาคม 2523 นายสมพงษ์ ปุนพลทัน มาดำรงตำแหน่งอาจารย์ใหญ่
*พ.ศ. 2527      นายอภิชาติ อรรถเวทิน มาดำรงตำแหน่งผู้อำนวยการ
*พ.ศ. 2530      ได้รับงบประมาณก่อสร้างอาคารเรียนแบบ 216 ล(ปรับปรุง 29) จำนวน 1 หลัง ราคา 4,540,000 บาท และในปีนี้โรงเรียนได้ตั้งหน่วยเรียนเคลื่อนที่ขึ้นที่โรงเรียนบ้านตานี ตำบลตานี อำเภอปราสาท จังหวัดสุรินทร์
*พ.ศ. 2531       กรมสามัญศึกษาได้อนุมัติให้หน่วยเรียนเคลื่อนที่ เป็นสาขาโรงเรียนประสาทวิทยาคาร ได้ย้ายสถานที่เรียนมาที่ สามแยกโคกกลางซึ่งเป็นเขตป่าสงวนเสื่อมสภาพแล้ว
*พ.ศ. 2532       กรมสามัญศึกษาได้อนุมัติให้สาขาโรงเรียนประสาทวิทยาคาร ตั้งเป็นโรงเรียนมัธยมตำบลชื่อ โรงเรียนตานีวิทยาในปัจจุบัน
*พ.ศ. 2533       กรมสามัญศึกษาได้อนุมัติให้โรงเรียนประสาทวิทยาคาร จัดตั้งสาขาขึ้นอีก 2 แห่งคือที่ตำบลทุ่งมน และตำบลบ้านไทรโดยรับนักเรียนแบบสหศึกษา
*พ.ศ. 2535       กรมสามัญศึกษาได้อนุมัติให้โรงเรียนประสาทวิทยาคาร จัดตั้งสาขาโรงเรียนเชื้อเพลิง โดยใช้อาคารเรียนวัดมุนีนิรมิตร เป็นสถานที่เรียน
*พ.ศ. 2536       กรมสามัญศึกษาได้อนุมัติให้โรงเรียนประสาทวิทยาคาร จัดตั้งสาขาโรงเรียนขึ้นที่ตำบลตาเบา อำเภอปราสาท จังหวัดสุรินทร์
*พ.ศ. 2538       กรมสามัญศึกษาได้อนุมัติให้สาขาโรงเรียนประสาทวิทยาคาร ตำบลเชื้อเพลิง ตั้งเป็นโรงเรียนประจำตำบล ชื่อ โรงเรียนเชื้อเพลิงวิทยา
*พ.ศ. 2538       นายไชยพงษ์ สายเชื้อ มาดำรงตำแหน่งผู้อำนวยการ
*พ.ศ. 2539 - 2540   ตั้งโรงเรียนประสาทวิทยาคาร สาขาตาเบา ชื่อโรงเรียนตาเบาวิทยา
*พ.ศ. 2544 - 2545   นางภัทิรา เสงี่ยมศักดิ์  มาดำรงตำแหน่งผู้อำนวยการ
*พ.ศ. 2545 - 2549   นายประสงค์ สภาสัย มาดำรงตำแหน่งผู้อำนวยการ
*พ.ศ. 2549 - 2550   นายชัชวาล คงเสมอ รักษาการในตำแหน่งผู้อำนวยการ
*พ.ศ. 2550 - 2556 นายไพชยนต์ จันทเขต มาดำรงตำแหน่งผู้อำนวยการ
*พ.ศ. 2560 - 2561 นายองอาจ สุจินพรัหม  มาดำรงตำแหน่งผู้อำนวยการ
*พ.ศ. 2561 - ปัจจุบัน ว่าที่ร้อยตรีบัญญัติ  สมชอบ  มาดำรงตำแหน่งผู้อำนวยการ

## อ้างอิง

## แหล่งข้อมูลอื่น
* เว็บไซต์โรงเรียนอย่างเป็นทางการ

หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุรินทร์
หมวดหมู่:โรงเรียนที่ก่อตั้งในปี พ.ศ. 2513
หมวดหมู่:สิ่งก่อสร้างในอำเภอปราสาท